## Tarifa revizorskih usluga

### NN 63/2006 (5.6.2006.), Tarifa revizorskih usluga

# HRVATSKA REVIZORSKA KOMORA

**1521**

Na temelju članka 20. stavka 2. i članka 32. stavka 2. točke 3. Zakona o
reviziji (»Narodne novine« broj: 146/06.) i članka 13. stavka 1. točke 2.
Statuta, Skupština Hrvatske revizorske komore na sjednici održanoj dana 20.
svibnja 2006. godine, donijela je

## TARIFU

### REVIZORSKIH USLUGA

I. OPĆA ODREDBA

Članak 1.

(1) Ovom Tarifom revizorskih usluga određuju se najniži iznosi naknada za
revizorske usluge, te naknade troškova koje imaju pravo naplatiti revizorsko
društvo, samostalni revizor odnosno zajednički revizorski ured.
(2) Revizorska društva, samostalni revizor i zajednički revizorski ured ne smiju
s korisnicima revizorskih usluga ugovarati naknadu koja nije u skladu s ovom
Tarifom.
(3) Zabranjeni su sporazumi sklopljeni uz ugovor o reviziji ili naknadno, kojima
bi se konačna naknada za revizorsku uslugu naplaćivala suprotno ovoj Tarifi.

II. ODREĐIVANJE NAJNIŽE NAKNADE ZA REVIZIJU FINANCIJSKIH IZVJEŠTAJA TRGOVAČKIH
DRUŠTAVA, OSIM BANAKA, OSIGURAVAJUĆIH DRUŠTAVA, INVESTICIJSKIH I MIROVINSKIH
FONDOVA

Članak 2.

(1) Najniža naknada za reviziju temeljnih financijskih izvještaja obveznika
revizije – trgovačkih društava, osim banaka, osiguravajućih društava,
investicijskih i mirovinskih fondova, utvrđuje se umnoškom zbroja bodova i
vrijednosti boda.
(2) Zbroj bodova određuje se primjenom sljedećih kriterija:
– ukupni prihodi obveznika u prethodnoj poslovnoj godini,
– vrijednost aktive obveznika u prethodnoj poslovnoj godini,
– prosječan broj radnika obveznika na osnovi stvarnih sati rada u prethodnoj
poslovnoj godini.
(3) Broj bodova prema ukupnom prihodu obveznika utvrđuje se prema sljedećem:

|  |  |  |
| --- | --- | --- |
| od kuna | do kuna | bodova |
| 0 | 5.000.000,00 | 10 |
| 5.000.001,00 | 10.000.000,00 | 15 |
| 10.000.001,00 | 30.000.000,00 | 20 |
| 30.000.001,00 | 50.000.000,00 | 25 |
| 50.000.001,00 | 100.000.000,00 | 30 |
| 100.000.001,00 | 200.000.000,00 | 35 |

Za svakih daljnjih 100.000.000,00 kuna broj bodova se uvećava za 5 bodova.
(4) Broj bodova prema aktivi obveznika utvrđuje se prema sljedećem:

|  |  |  |
| --- | --- | --- |
| od kuna | do kuna | bodova |
| 0 | 5.000.000,00 | 5 |
| 5.000.001,00 | 10.000.000,00 | 10 |
| 10.000.001,00 | 20.000.000,00 | 20 |
| 20.000.001,00 | 30.000.000,00 | 25 |
| 30.000.001,00 | 50.000.000,00 | 35 |
| 50.000.001,00 | 100.000.000,00 | 50 |
| 100.000.001,00 | 200.000.000,00 | 60 |

Za svakih daljnjih 50.000.000,00 kuna broj bodova se uvećava za 5 bodova.
(5) Broj bodova prema broju radnika obveznika utvrđuje se prema sljedećem:

|  |  |  |
| --- | --- | --- |
| od | do | bodova |
| 0 | 20 | 5 |
| 21 | 50 | 10 |
| 51 | 100 | 15 |
| 101 | 200 | 20 |
| 201 | 300 | 25 |
| 301 | 500 | 30 |

Za svakih daljnjih 100 radnika broj bodova se uvećava za 5 bodova.
Članak 3.
Najniža naknada za reviziju konsolidiranih financijskih izvještaja obveznika
revizije, utvrđuje se u vrijednosti za 10 bodova, ako se u konsolidirane
financijske izvještaje uključuje jedno ovisno društvo, te za 5 bodova za svako
daljnje ovisno društvo.

III. ODREĐIVANJE NAJNIŽE NAKNADE ZA REVIZIJU FINANCIJSKIH IZVJEŠTAJA BANAKA I
OSIGURAVAJUĆIH DRUŠTAVA

Članak 4.

(1) Najniža naknada za reviziju temeljnih financijskih izvještaja obveznika
revizije – banaka i osiguravajućih društava određuje se umnoškom broja bodova i
vrijednosti boda.
(2) Broj bodova određuje se prema vrijednosti aktive (sredstava) u prethodnoj
poslovnoj godini, prema sljedećem:

|  |  |  |
| --- | --- | --- |
| od kuna | do kuna | bodova |
| 0 | 100.000.000,00 | 100 |
| 100.000.001,00 | 150.000.000,00 | 150 |
| 150.000.001,00 | 300.000.000,00 | 180 |
| 300.000.001,00 | 500.000.000,00 | 200 |
| 500.000.001,00 | 800.000.000,00 | 220 |
| 800.000.001,00 | 1.200.000.000,00 | 250 |
| 1.200.000.001,00 | 1.500.000.000,00 | 280 |
| 1.500.000.001,00 | 2.000.000.000,00 | 300 |

Za svakih daljnjih 500.000.000,00 kuna broj bodova se uvećava se za 10
bodova.

Članak 5.

Naknada za reviziju, određena člankom 4. ove Tarife, uvećava se za dodatne
revizije za potrebe regulatornih ili nadzornih tijela (poput revizije izvješća
banaka po zahtjevima HNB-a ili revizije izvješća osiguravajućih društava po
zahtjevu nadzornog tijela ili revizije informatičkog sustava) za najmanje 15%.

IV. ODREĐIVANJE NAJNIŽE NAKNADE ZA REVIZIJU FINANCIJSKIH IZVJEŠTAJA
INVESTICIJSKIH I MIROVINSKIH FONDOVA

Članak 6.

(1) Najniža naknada za reviziju financijskih izvještaja obveznika revizije –
investicijskih i mirovinskih fondova, određuje se umnoškom broja bodova i
vrijednosti boda.
(2) Broj bodova određuje se prema vrijednosti ukupne imovine fonda u prethodnoj
poslovnoj godini, prema sljedećem:

|  |  |  |
| --- | --- | --- |
| od kuna | do kuna | bodova |
| 0 | 5.000.000,00 | 20 |
| 5.000.001,00 | 15.000.000,00 | 25 |
| 15.000.001,00 | 25.000.000,00 | 30 |
| 25.000.001,00 | 50.000.000,00 | 35 |
| 50.000.001,00 | 100.000.000,00 | 40 |
| 100.000.001,00 | 200.000.000,00 | 50 |
| 200.000.001,00 | 350.000.000,00 | 60 |
| 350.000.001,00 | 500.000.000,00 | 70 |

Za svakih daljnjih 500.000.000,00 kuna imovine investicijskih fondova,
odnosno svakih daljnjih 1.000.000.000,00 kuna imovine mirovinskih fondova, broj
bodova uvećava se za 10 bodova.

Članak 7.

Za obveznike čije su dionice uvrštene u kotaciju burze i kojima se javno trguje,
najniža naknada utvrđena člancima od 2. do 6. ove Tarife, uvećava se za 20%.

V. ODREĐIVANJE NAJNIŽE NAKNADE ZA POSEBNE REVIZIJE TEMELJEM ZAKONA O TRGOVAČKIM
DRUŠTVIMA

Članak 8.

Za izvršenje posebne revizije temeljem Zakona o trgovačkim društvima najniža
naknada određuje se prema sljedećem:

|  |  |  |  |
| --- | --- | --- | --- |
| R.br | OPIS USLUGE | NAKNADA | |
| OSNOVICA | IZNOS U KN BEZ PDV |
| 1. | a) Revizija osnivanja društva kapitala u stvarima ili pravima  b) Revizija povećanja temeljnog kapitala u stvarima ili pravima  c) Revizija smanjenja temeljnog kapitala  d) Revizija povećanja temeljnog kapitala iz sredstava Društva (rezerva ili dobit) | Prema vrijednosti temeljnog kapitala povećanja ili smanjenja u kunama: | 2.000,00  2.000,00 – 8.000,00  8.000,00 + 2% od iznosa povećanog/smanjenog temeljnog kapitala  9.000,00 + 1% od iznosa povećanog/smanjenog temeljnog kapitala |
| –   do 20.000,00   –     20.0001,00 – 50.000,00  –     50.001,00 – 100.000,00      –       100.001,00 – 1.000.000,00 |
| Za svakih daljnjih 1.000.000,00 dobiveni iznos se povećava za 1‰ | |
| 2. | Posebne revizije u cilju zaštite manjine u d.d. (čl. 298. ZTD): |  | |
| a) ispitivanje radnji koje su provedene kod osnivanja d.d. | prema kriterijima za reviziju temeljnih financijskih izvještaja iz čl. 2. – 7. ove Tarife | |
| b) ispitivanje vođenja poslova od strane uprave društva | prema kriterijima za reviziju temeljnih financijskih izvještaja iz čl. 2. – 7. ove Tarife uvećano za 10% | |
|  | c) ispitivanje mjera poduzetih kod povećanja ili smanjenja temeljnog kapitala | prema kriterijima iz r.b. 1 ove tablice | |
| 3. | Posebna revizija zaštite prava manjine u d.o.o. (čl. 450. ZTD) | prema kriterijima za reviziju temeljnih financijskih izvještaja iz čl. 2. – 7. ove Tarife | |
| 4. | Revizija poduzetničkih ugovora  (čl. 481.a ZTD) | 20 % od naknade za vladajuće društvo prema kriterijima za reviziju temeljnih financijskih izvještaja iz čl. 2. – 7. ove Tarife za svako ovisno društvo. | |
| 5. | Ispitivanje izvješća uprave o odnosima s povezanim društvima (čl. 498. ZTD) | 10% od naknade za vladajuće društvo prema kriterijima za reviziju temeljnih financijskih izvještaja iz čl. 2. – 7. ove Tarife za svako ovisno društvo | |
| 6, | a) Revizija priključenja (čl. 504. st.4. ZTD) | prema kriterijima iz r. b. 1. ove tablice na iznos temeljnog kapitala glavnog društva uvećano za 20% | |
|  | b) Revizija otpremnine (čl. 300.h st. 2. ZTD) | prema kriterijima iz r. b. 1. ove tablice na iznos temeljnog kapitala društva koje isplaćuje otpremninu uvećano za 20% | |
| 7. | Revizija pripajanja i spajanja d.d. (čl. 515. ZTD) i d.o.o. (čl. 535. - 547. ZTD) | 20% od naknade prema kriterijima za reviziju temeljnih financijskih izvještaja iz čl. 2. – 7. ove Tarife za svako društvo koje sudjeluje u pripajanju ili spajanju. | |
| 8. | Revizija podjele društva kapitala  (čl. 550.e ZTD) | 25% od naknade prema kriterijima za reviziju temeljnih financijskih izvještaja iz čl. 2. – 7. ove Tarife | |
| 9. | Revizija preoblikovanja d.o.o. (čl. 566. st.1.) i društva osoba (čl. 580. st. 2. toč. 5. ZTD) | 20% od naknade prema kriterijima za reviziju temeljnih financijskih izvještaja iz čl. 2. – 7. ove Tarife | |

VI. NAKNADA TROŠKOVA

Članak 9.

Za sve revizijske usluge navedene u ovoj Tarifi, a koje se obavljaju izvan
sjedišta revizorskog društva, samostalnog revizora odnosno zajedničkog
revizorskog ureda, ugovorena naknada se može uvećati za stvarno nastale
materijalne troškove:
– dnevnice u skladu s Pravilnikom o porezu na dohodak,
– troškove noćenja u visini stvarnih troškova,
– troškove prijevoza na službenom putu u visini stvarnih troškova i u skladu s
Pravilnikom o porezu na dohodak.

VII. PRIJELAZNE I ZAVRŠNE ODREDBE

Članak 10.

Vrijednost 1 boda utvrđuje se u iznosu od 1.000,00 kn bez PDV-a.

Članak 11.

Naknada za revizorske usluge revizora koji je imenovan od nadležnog tijela
obveznika, do dana stupanja na snagu ove Tarife, određuje se sukladno ugovorenim
uvjetima.

Članak 12.

Ova Tarifa stupa na snagu danom objave u »Narodnim novinama«.

Predsjednica
Hrvatske revizorske komore
**Ana Krivičić**, v. r.

Ostalo, NN 63/2006-1521
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)